proxectonos/corpus_dominio_legal_administrativo_tmp huggingface dataset:
25/05/2018 | Administración LocalMunicipal
Muxía
Publicación padrón auga, lixo, sumidoiro e punto limpo correspondente ao 1º trimestre 2018

O Alcalde, mediante resolución de data 23 de maio de 2018, aprobou o Padrón de auga, lixo, sumidoiro, punto limpo e canon de auga correspondente ao 1º trimestre 2018. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: -Nas oficinas municipais en horario de atención ao público -Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía 23 de maio de 2018 O alcalde Félix Porto Serantes
25/05/2018 | Administración LocalMunicipal
A Coruña
Área de Emprego e Economía Social
Anuncio de información pública da proposta de estrutura de costes

De conformidade co artigo 9.7 do Real decreto 55/2017 polo que se desenvolve a Lei 2/2015 de desindexación da economía española, foi elaborada unha proposta de estrutura de costes da actividade obxecto do contrato de servizos de “contenerización, recollida e transporte de residuos urbanos na Cidade da Coruña”. O que se fai público para coñecemento xeral, como trámite de información pública, para que calquera persoa, física ou xurídica, poida presentar as súas alegacións no prazo de 20 días a partir da data de publicación deste anuncio no Boletín Oficial da Provincia da Coruña, podendo examinar o expediente no Servizo de Medio Ambiente do Concello da Coruña, na rúa Pedro Ferrer, s/n - Casa da Auga, 5.ª planta. A Coruña, 21 de maio de 2018. A concelleira delegada de Medio Ambiente María García Gómez
25/05/2018 | Administración LocalMunicipal
Ames
Aprobación definitiva expediente suplemento de crédito 1/2018

En sesión plenaria celebrada o 5 de marzo prestouse aprobación inicial ao expediente de suplemento de crédito 1/2018. Durante o prazo de exposición pública de quince días hábiles (Boletín Oficial da Provincia núm.74, de 19 de abril) non se presentou ningunha reclamación, polo que o acordo de aprobación inicial do suplemento de crédito 1/2018 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 23 de maio de 2018. O alcalde José M. Miñones Conde
25/05/2018 | Administración LocalMunicipal
Paderne
Selección de peóns

ANUNCIO BASES DE CONTRATACIÓN DUN PEÓN Por Decreto do 22 de maio de 2018 o alcalde-presidente do Concello de Paderne resolveu convocar procedemento público para a contratación laboral temporal de catro peóns por un período de cinco meses e 29 dias e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 22 de maio de 2018. O alcalde-presidente César Longo Queijo
25/05/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Pago de xuros de demora por expropiacións para o Proxecto de trazado da estrada C-545. treito Santa Comba-Zas (clave de obra AC/01/001.01.1) na Casa Consistorial do Concello de Santa Comba os días 3, 4 e 5 de xullo de 2018

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de SANTA COMBA, por mor das obras do Proxecto: Dito pagamento terá lugar: Lugar: Casa Consistorial do Concello de SANTA COMBA Data: 03, 04, 05 de Xullo de 2018 de 09:30 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 11 de mayo de 2018 O xefe do servizo, Fdo.: Felipe de la Vega Gándaras
25/05/2018 | Administración LocalMunicipal
Vilasantar
Padrón da auga dos meses de marzo e abril de 2018

ANUNCIO DE APROBACIÓN DO PADRÓN FISCAL DA AUGA, NO QUE SE INCLÚE O CANON DE AUGAS, E ANUNCIO DE COBRANZA Aprobación do padrón fiscal da auga, dos meses de marzo e abril de 2018, incluído o canon da auga Con data 14 de maio de 2018, o alcalde, Fernando Pérez Fernández, ditou a seguinte resolución: Visto o padrón fiscal da taxa da auga, incluído o canon da auga, correspondente aos meses de marzo e abril de 2018, tendo en conta o establecido na normativa vixente (Lei 7/1985 LBRL, Lei 58/2003, LGT, e RD 939/2005, Regulamento Xeral de Recadación e Decreto 136/2012, do 31 de maio). RESOLVO: Primeiro. –Aprobar o padrón da taxa da auga, incluído o canon da auga, correspondente aos meses de marzo e abril de 2018, que consta de 565 usuarios, e que ascende o importe total a 4.798,06 euros (incluído o IVE e canon da auga). Segundo. –Expoñer ao público o padrón aprobado, mediante a publicación do anuncio no BOP e no taboleiro de edictos do Concello, por un período de 15 días. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. Terceiro. –O prazo de cobro en período voluntario será de 2 meses, a contar dende o día seguinte a publicación do presente anuncio no BOP. Transcorrido o mesmo procederase a esixir os xuros de mora e os recargos, segundo os artigos 26 a 28 da Lei 58/2003. A falta de pagamento en período voluntario do canon da auga suporá a esixencia do mesmo directamente ao contribuínte pola vía de constrinximento polo organismo correspondente. Cuarto. –Contra as liquidacións incorporadas aos padróns, os interesados poderán interior recurso preceptivo de reposición ante o alcalde, como establece o artigo 108 da Lei 7/1985, reguladora das bases do réxime local, e regulado no artigo 14.2 do Real decreto lexislativo 2/2004, polo que se aproba o texto refundido da Lei de facendas locais, no prazo dun mes dende o día seguinte a publicación do anuncio no BOP. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de dous meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución. Vilasantar, 14 de maio de 2018. O alcalde Fernando Pérez Fernández
25/05/2018 | Administración LocalMunicipal
Monfero
Mesa de Contratación Permanente

ANUNCIO MESA DE CONTRATACIÓN PERMANENTE O Pleno desta Corporación, na súa sesión do 18 de maio de 2018, acordou a Mesa de Contratación Permanente do Concello de Monfero para todo tipo de expedientes de contratación nos que sexa preceptiva e para aqueles nos que, potestativamente, se acorde que exista, quedando a composición de dita Mesa segundo se indica: Presidente: O alcalde-presidente, D. Andrés Feal Varela (ou persoa que o substitúa) Vogais: O secretario-interventor, D. Baldomero Beceiro Alonso (ou persoa que o substitúa) D. José Amando Pena Vila (animador deportivo) Secretaria: A funcionaria do Concello, D.ª María Sanmartín Varela (ou persoa que a substitúa) Monfero, 21 de maio de 2018. O alcalde Andrés Feal Varela
14/05/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55947. Peche de parcela. Concello de Coristanco

Agustin Ivan Nikolenko Caderno, solicita de Augas de Galicia por atoparse nas marxes do río s/d, a autorización de obras, no polígono 62, parcela 175, no lugar de Pibideira, parroquia de Erbecedo (San Salvador), Concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.55947. As obras solicitadas consisten no peche de parcela mediante bloques e pilares de formigón prefabricado na fachada Nortee Oeste, estacas e malla e prefabricados no lado Este. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 08 de maio de 2018 O xefe do servizo territorial Néstor Rodríguez Arias
14/05/2018 | Administración LocalMunicipal
Melide
Establecemento do prezo público da comida 3.ª idade (Concello de Melide)

EDICTO Unha vez acordado pola Xunta de Goberno Local do 10/05/2018 o establecemento do prezo público para a realización da actividade “Comida da Terceira Idade” que terá lugar o 10 de XUÑO de 2018, segundo o seguinte texto: Primeiro.–Tarifa. O prezo público pola participación na actividade de “Comida terceira idade” será de 5 euros por persoa. Segundo. –Esíxese depósito previo para a participación na actividade, que poderá realizarse en calquera das contas municipais abertas nas entidades financeiras, así como na Caixa corporación. A falta de ingreso suporá non poder participar na actividade. Terceiro. –Declárase expresamente a existencia de razóns culturais e de interese público que aconsellan a fixación do prezo público por debaixo do custo da actividade. Cuarto. –O establecemento do prezo público entrará en vigor ao día seguinte ao da súa publicación no BOP. Quinto. –Para o non previsto neste apartado, estarase ao disposto na Ordenanza Xeral número 28, xeral reguladora do establecemento ou modificación dos prezos públicos do Concello de Melide. Acórdase a súa publicación para xeral coñecemento. Melide, 10 de maio de 2018. A alcaldesa Dalia García Couso
14/05/2018 | Administración LocalMunicipal
Ponteceso
Secretaría
Aprobación definitiva modificación Ordenanza fiscal núm.3

O Pleno do Concello na sesión celebrada o día 22-02-2018 aprobou inicialmente a modificación da Ordenanza Fiscal núm.3, reguladora do Imposto sobre construccións, instalacións e obras. Ao non presentarse reclamacións nin suxerencias durante o prazo de exposición pública, o sobredito acordo elévase a definitivo, polo que cómpre proceder á publicación íntegra da modificación, correspondente ao artigo 5, apartados 1 e 2, e a disposición final: 1. A base impoñible do imposto está constituída polo custe real e efectivo da construción, instalación ou obra, entendéndose por tal, o custe de execución material de aquela no que non se incluirán polo tanto os gastos xerais, o beneficio industrial, os honorarios de redación de proxecto, o imposto sobre o valor engadido, os impostos análogos propios de réximes especiais, taxas, prezos públicos e demais prestacións patrimoniais de carácter público local relacionadas coa construción, instalación ou obra.2. Sen prexuízo do anterior establecese o seguinte réxime de bonificacións: a) As bonificacións establecidas neste artigo son de natureza regrada e teñen carácter rogado, debendo ser solicitadas expresamente polo suxeito pasivo ante este Concello, no mesmo momento de achegar a documentación necesaria para a obtención da correspondente licenza. b) Establécese a seguinte bonificación: Construcións, instalacións ou obras necesarias para a instalación dunha nova actividade comercial, industrial ou fabril no local onde sexan necesarias a realización das citadas obras ou á implantación de empresas no Polígono Industrial de Ponteceso que soliciten a licenza de construción instalación ou obra ou comunicación previa: 95%. Tamén se verán beneficiados desta bonificación todas aquelas actividades que xa estando instaladas en outras zonas do municipio realicen un cambio de domicilio fiscal para o citado polígono sempre que se cumpra o requisito de creación de novos postos de traballo.” “Esta ordenanza fiscal consta de 9 artigos e foi aprobada inicialmente polo Concello Pleno en sesión do día vinte e un de decembro de 2007. Foi modificada en sesións plenarias de 30.07.2012, 28.07.2014, 30.05.2016 e 22.02.2018. A modificación aprobada en sesión plenaria de 22.02.2018 entrará en vigor ao día seguinte da súa publicación no BOP, sempre permanecendo en vigor ata a súa modificación ou derrogación expresas” Ponteceso, 7 de maio de 2018. O alcalde Xosé Lois García Carballido
14/05/2018 | Administración LocalMunicipal
Vilarmaior
Aprobación padrón taxa SAF libre concorrencia abril 2018

Mediante Decreto da Alcaldía de data do 09 de maio de 2018 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de abril de 2018, por importe de 1.203,65 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 09 de maio de 2018. O ALCALDE, Carlos Vázquez Quintián
14/05/2018 | Administración LocalMunicipal
Monfero
Exposición pública aprobacións padróns fiscais SAF marzo 2018

A Xunta de Goberno Local deste Concello, na súa sesión do 26 de abril de 2018, acordou aprobar os padróns fiscais do mes de Marzo de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.019,46 € e 132,41€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 2 de maio de 2018 O Alcalde Andrés Feal Varela.
14/05/2018 | Administración LocalMunicipal
Arteixo
Secretaría Xeral
Extracto da convocatoria de axudas ao fomento do emprego para o ano 2018, convocadas pola Concellería de Promoción e Desenvolvemento

Extracto da convocatoria de axudas ao fomento do emprego para o ano 2018, convocadas pola Concellería de Promoción e Desenvolvemento Obxecto. –Axudas e subvencións da Concellaría de Promoción e Desenvolvemento Concello de Arteixo, coa finalidade de incentivar e colaborar na actividade económica e na xeración de emprego dentro do Concello de Arteixo, a través dos seguintes programas: – Programa I.–Axudas Municipais para a Creación de Empresas. – Programa II.–Axudas Municipais á Contratación. Beneficiarios/as. –Os beneficiarios/as das axudas os son as persoas físicas ou xurídicas que se concretan nas bases para cada liña de axudas. Bases reguladoras. –A convocatoria realízase ao abeiro das as bases reguladoras do Programa de Axudas Municipais para o fomento do emprego para o ano 2018 convocadas pola Concellería de Promoción e Desenvolvemento vixentes publicadas no BOP. Contía. –O importe da consignación presupostaria ascende a 150.000,00 € con cargo a partida 241.47000 do presuposto ordinario para o 2018. Criterios de valoración. –As bases reguladoras conteñen os criterios de valoración, os criterios de adxudicación e o procedemento de concesión aplicables a cada programa de axudas. Prazo de presentación. –Os prazos de presentación son os aprobados na convocatoria das axudas coa seguinte concreción de datas:  Programa I.–Axudas Municipais para a Creación de Empresas: o prazo de presentación iniciarase ao días seguinte da publicación da convocatoria no BOP e rematará o 30 de setembro de 2018.  Programa II.–Axudas Municipais á Contratación: o prazo de presentación iniciarase ao días seguinte da publicación da convocatoria no BOP e rematará o 30 de setembro de 2018.” Arteixo, 8 de maio de 2018. O ALCALDE Por delegación, Decreto n.º 1336/2015 Asdo.: Patricia Amado Varela Concelleira de Promoción e Desenvolvemento
14/05/2018 | Administración LocalMunicipal
Porto do Son
Aprobación o padrón fiscal da taxa pola prestación de servizos no Complexo Deportivo da Piscina Municipal: maio de 2018

A Alcaldía- Presidencia do Concello de Porto do Son ditou resolución o 04/05/2018, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de maio de 2018, resolvendo: “Primeiro.- Aprobar os recibos do mes de maio en concepto de taxa pola prestación de servizos do Complexo Deportivo Municipal da Piscina Municipal de Porto do Son durante o período correspondente ó mes de maio 2018 que comeza co abonado con código número 2 e termina no abonado con código número 1.421 totalizando 350 abonos por importe de 11.479,80 €. Segundo.- Aprobar os recibos do mes de maio en concepto de matrícula, o resumo das inscricións do mes de Maio 2018 pola prestación de servizos do Complexo Deportivo Municipal da Piscina Municipal de Porto do Son totalizan 1 inscricións por importe de 29,90 €. Terceiro.- Aprobar os gastos de xestión (comisións) do Padrón de maio 2018 totalizando un total de 350 abonos por importe de 16,94 € e aprobar os gastos de xestión (comisións) por devolución de recibos por un total de 0,08 € por recibo devolto. Cuarto.- Dar conta deste acordo á Tesourería e Intervención Municipal.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 8 de maio de 2018. O Alcalde- Presidente, Asdo. José Luis Oujo Pouso.
14/05/2018 | Administración de JusticiaJuzgados de lo Social
Social 1 Vigo
Execución de títulos xudiciais 191/17

E D I C T O D. SERVANDO JOSE SAGERAS JEFFERY ENEKO BAHADDOU SIGRIST, letrado da administración de xustiza do Xulgado do Social n.º 1 de VIGO, FAGO SABER: Que no procedemento EXECUCIÓN DE TÍTULOS XUDICIAIS 191/17, seguidos a instancia de D. LIVIU MARIUS ANTONIO PASCUAL BROOMFIELD DAESCU fronte ás empresas ESINOR SISTEMAS, S. L., POCOMACO INVERSIONES, S. A., SOTEGAL DE ENERGÍA, S. L. e GALEGA DE TÉCNICAS E INVESTIMENTOS, S. L., ditouse a seguinte resolución, da que se achega un extracto: “DECRETO. LETRADO DA ADMINISTRACIÓN DE XUSTIZA: D. HIGINIO ALTED LANDE ENEKO BAHADDOU SIGRIST. Vigo, 7.05.18. ANTECEDENTES DE FEITO: Primeiro. D. LIVIU MARIUS ANTONIO PASCUAL BROOMFIELD DAESCU presentou demanda de execución da SENTENZA de data do 08.05.17 fronte a ESINOR SISTEMAS, S. L., POCOMACO INVERSIONES, S. A., SOTEGAL DE ENERGÍA, S. L., e GALEGA DE TÉCNICAS E INVESTIMENTOS, S. L. (SEGUEN FUNDAMENTOS DE DEREITO E PARTE DISPOSITIVA). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a ESINOR SISTEMAS, S. L., POCOMACO INVERSIONES, S. A., SOTEGAL DE ENERGÍA, S. L. e GALEGA DE TÉCNICAS E INVESTIMENTOS, S. L., en paradoiro ignorado, expido este edicto para a súa inserción no Boletín Oficial da Provincia de A CORUÑA. VIGO.7.05.18 LETRADO DA ADMINISTRACIÓN DE XUSTIZA
14/05/2018 | Administración LocalMunicipal
Boqueixón
Padrón de abastecemento e saneamento 1º trimestre 2018

Configurado pola empresa concesionaria do servizo de saneamento e por parte do concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 1º trimestre de 2018, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 9:00 a 13:30 horas, luns e xoves, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, luns e xoves. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 9 de maio de 2018 O alcalde Manuel Fernández Munín
14/05/2018 | Administración LocalMunicipal
Ames
Avocación da competencia para a sinatura diaria de Oficinas Xerais para o día 8 de maio de 2018 e nova delegación

ANUNCIO Avocación da competencia para a sinatura diaria de Oficinas Xerais para o día 8 de maio de 2018 e nova delegación Mediante resolución desta Alcaldía 908/2018, de 7 de maio de 2018, avocouse a competencia delegada na concelleira M.ª Isabel González Cancela por decreto da Alcaldía 909/2015, de sinatura diaria de Oficinas Xerais, única e exclusivamente para o día 8 de maio de 2018, delegándose a súa vez a sinatura dese día na concelleira Luísa Feijóo Montero. O que se fai público, aos efectos de xeral coñecemento. Ames, 7 de maio de 2018. O alcalde José M. Miñones Conde
14/05/2018 | Administración LocalMunicipal
Vilarmaior
Aprobación padrón taxa SAF dependencia abril 2018

Mediante Decreto da Alcaldía de data do 09 de maio de 2018 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes abril de 2018, por importe de 1.751,38 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 09 de maio de 2018. O ALCALDE, Carlos Vázquez Quintián
15/05/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 0507 senda peonil de Roris a Anzobre (Arteixo) (cod. obra: 18.1170.0001.0) DP 0507

O Pleno da Corporación en sesión celebrada o día 23/02/2018 acordou a aprobación do PSPE/2018 - PLAN DE SENDAS PEONÍS, PRIMEIRA FASE, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 23/05/2018 Horario: DE 16:00 A 16:30 Lugar: CENTRO SOCIAL DE RORIS (ARMENTON) Concello: ARTEIXO Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 11 de maio de 2018 O PRESIDENTE O SECRETARIO Valentín González Formoso José Luis Almau Supervía
15/05/2018 | Administración LocalMunicipal
Tordoia
Aprobación do padrón de subministración de auga potable e sumidoiros do primeiro trimestre do 2018

ANUNCIO APROBACIÓN DO PADRÓN FISCAL DAS TAXAS POLO SERVIZO DE ABASTECEMENTO DE AUGA, SANEAMENTO E CANON DE AUGA Na Xunta de Goberno Local que tivo lugar o 04/05/2018, por unanimidade dos asistentes acordouse o seguinte: 1.–Aprobar o padrón das taxas polo servizo de abastecemento de auga, saneamento e canon da auga correspondente ao primeiro trimestre de 2018.2.–Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.–Establecer o período de cobramento en período voluntario, que abranguerá dende o 27/03/2018 ó 27/05/2018. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.–A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5.–Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso – administrativa. Tamén se poderá interpor calquera outro recurso que se estime conveniente. Tordoia, 4 de maio de 2018. O alcalde Antonio Pereiro Liñares
15/05/2018 | Administración LocalMunicipal
Dumbría
Anuncio de licitación de cafetería do Ézaro

ANUNCIO LICITACIÓN DA CONCESIÓN DEMANIAL DE CAFETERÍA-RESTAURANTE NA PLANTA BAIXA DO EDIFICIO A BITÁCORA DO ÉZARO 1. Entidade adxudicadora: Concello de Dumbría.2. Obxecto do contrato: concesión demanial da cafetería-restaurante situado na planta baixa do edificio A Bitácora do Ézaro.3. Prazo de Concesión: dende a sinatura do contrato ata 31 decembro 2023.4. Procedemento de adxudicación: aberto (único criterio de adxudicación: factor prezo). 5. Canon: fíxase en 6.000 € (seis mil euros) anuais, IVE incluído, e poderá ser mellorado á alza polos licitadores nas súas proposicións.6. Presentación das ofertas ou das solicitudes de participación.7. Data límite de presentación de ofertas: en horario de 8.00 a 15.00 horas dentro do prazo de 15 días naturais, contados dende o seguinte ao da a publicación do anuncio de licitación no BOP. Presentarase en dous sobres pechados: sobre 1, subtitulado “Documentación”, conterá a documentación esixida no prego de cláusulas administrativas e técnicas particulares, e sobre 2, “Proposición económica” (axustada ao modelo do prego). 8. Información: Concello de Dumbría, 981 744 001 9. Gastos de anuncios: os gastos correspondentes aos anuncios da licitación serán por conta do adxudicatario. Dumbría, 11 de maio de 2018. O ALCALDE, José Manuel Pequeño Castro
15/05/2018 | Administración LocalMunicipal
Boimorto
Aprobación padrón fiscal SAF abril 2018

Por Decreto de Alcaldía n.º 174/2018 de data 08/05/2018, acordou aprobar os padróns fiscais do mes de abril de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.927,15 € e 719,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 9 de maio de 2018 A alcaldesa Asdo.- María Jesús Novo Gómez
15/05/2018 | Administración LocalMunicipal
Cariño
SAF abril 2018

No Decreto da Alcaldía 289/2018, de data 08 de MAIO de 2018, aprobáronse os padróns fiscais de contribuíntes que deseguido se relacionan: - Prezo público pola prestación do servizo de axuda no fogar de Cariño, correspondente ó mes de abril de 2018. Prazo de ingreso: O prazo de ingreso en período voluntario será dende o día 9 de mayo de 2018 ata o 8 de xullo de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 10 de mayo de 2018 O Alcalde José Miguel Alonso Pumar
15/05/2018 | Administración LocalMunicipal
Cariño
PAI abril 2018

No Decreto da Alcaldía 284/2018, de data 08 de MaIO de 2018, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia de Cariño, correspondente ó mes de abril de 2018. Prazo de ingreso: O prazo de ingreso en período voluntario será dende o día 9 de mayo de 2018 ata o 8 de xullo de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 10 de mayo de 2018 O Alcalde José Miguel Alonso Pumar
15/05/2018 | Administración LocalMunicipal
Noia
Administración Financeira. Intervención
Anuncio de exposición ao público do padrón do imposto sobre vehículos de tracción mecánic, a exercicio 2018

A N U N C I O Confeccionado e aprobado definitivamente por resolución do concelleiro delegado número 2018-0977, de data tres de maio, o padrón de suxeitos pasivos do imposto sobre vehículos de tracción mecánica para o exercicio 2018. Procédese á notificación colectiva ao amparo do artigo 102.3 da Lei 58/2003, do 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, do 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso-Administrativo. Noia, 9 de maio de 2018. O concelleiro delegado José Saturnino Balderrábano Mayo
15/05/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Anuncio de pago do prezo xusto por mutuo acordo dos bens e dereitos afectados pola obra “proxecto de construción do itinerario peonil e ciclista na AC-429, treito Neaño-Cabana, P. Q. 2+176-3+740” (clave AC/16/053.06), en Cabana de Bergantiños

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do prezo xusto por mutuo acordo dos bens e dereitos afectados pola obra “proxecto de construción do itinerario peonil e ciclista na AC-429, treito Neaño-Cabana, P. Q. 2+176-3+740” (clave AC/16/053.06), no concello de Cabana de Bergantiños que se relacionan no anexo. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Conforme establece o artigo 44 da Lei 39/2015, do 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, tentada a súa notificación, non se puido practicar. A Coruña, 30 de abril de 2018 Documento asinado electrónicamente Felipe de la Vega Gándaras Xefe do Servizo Provincial da Coruña
15/05/2018 | Administración LocalMunicipal
Negreira
Cambio de data da Xunta de Goberno Local do 17 de maio de 2018

Por Decreto desta alcaldía nº 99/2018 de data 7 de maio de 2018, determinouse que a sesión ordinaria da Xunta de Goberno Local correspondente ao xoves día 17 de maio do presente ás 13.30 horas, ao coincidir co día das Letras Galegas e, polo tanto, ser festivo da Comunidade Autónoma de Galicia, celebrarase o día 16 de maio (mércores) de 2018 ás 13.30 horas. O que se fai público para xeral coñecemento. Negreira, 9 de maio de 2018. O alcalde Jorge J. Tuñas Caamaño